એણે કહેલું, “જર્મનીની બીનશરતી શરણાગતી હજુ હમણાં જ જાહેર કરવામાં આવી છે. છ-છ વર્ષ સુધી માનવજાતના ભયાનક સંહાર પછી તેનો ભોગ બનેલા લોકો પાછળ આજે શોક વ્યક્ત કરવામાં આવી રહ્યો છે, અને યુરોપ શાંતિ અને વ્યવસ્થા તરફ પાછા ફરવાનો પ્રયત્ન કરી રહ્યું છે. તમે બધાં જ વ્યવસ્થા અને શિસ્ત જાળવી રાખશો એવી હું તમારાં બધાંની પાસે અપેક્ષા રાખી રહ્યો છું, મુશ્કેલીભર્યા આટઆટલા વર્ષો સુધી મારી સાથે ઊભાં રહેલાં તમારાં બધાંની પાસે; અને એ એટલા માટે, કે જેથી તમે વર્તમાનમાં જીવી શકો! થોડા જ દિવસોમાં તમે સૌ પોતપોતાનાં ભાંગી-તૂટી ચૂકેલાં, લુંટાઈ ગયેલાં ઘરોમાં પાછાં ફરવાનાં છો, અને તમારાં જીવતાં બચી ગયેલાં કુટુંબીજનોને શોધવાનો પ્રયત્ન કરવાનાં છો. માટે તમે આતંકને રોકજો, કારણ કે તેનું પરીણામ સારું નહીં આવે.”